ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr.262/29.09.2017
privind aprobarea prelungirii Contractului de închiriere nr.35/2002 a  imobilului, situat în municipiul Miercurea-Ciuc, str. Petőfi Sándor nr.38
Consiliul Local al Municipiului Miercurea Ciuc, întrunit în şedinţa ordinară din data de 29 septembrie 2017;
Ținând cont de cererea nr.10852/27.07.2017 prin S.C. SYRINX S.R.L. solicită prelungirea contractului de închiriere aferent imobilului, situat în municipiul Miercurea-Ciuc, str.Petőfi Sándor nr.38;
Analizând Expunerea de motive nr.16088/12.09.2017 şi Raportul de specialitate întocmit de Biroul de evidenţă a patrimoniului, concesionări şi închirieri, înregistrate cu nr.16090 din data 12.09.2017, prin care s-a propus adoptarea unei hotărâri cu privire la prelungirea Contractului de închiriere nr.35/2002 a  imobilului, situat în municipiul Miercurea-Ciuc, str. Petőfi Sándor nr.38;
Pe baza rapoartelor comisiei:

- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- de studii, prognoze economico-sociale, buget, finanţe, agricultură, administrarea domeniului public şi privat; 
Având în vedere Protocolul precum şi Procesul-verbal de predare-primire nr.2034/2010 încheiat între R.A.D.E.F. ,,România Film” Bucureşti  şi Municipiul Miercurea-Ciuc;

Luând în considerare prevederile Legii nr.303/2008 privind aprobarea Ordonanţei de urgenţă a Guvernului nr.7/2008 pentru modificarea şi completarea Ordonanţei Guvernului nr.39/2005 privind cinematografia, precum şi pentru modificarea Legii nr.328/2006 pentru aprobarea Ordonanţei Guvernului nr.39/2005 privind cinematografia;

Având în vedere  art.3 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

Ţinând cont de : 

-  Hotărârea Consiliului Local Miercurea-Ciuc nr.31/2010 privind includerea în domeniul public al municipiului Miercurea–Ciuc a unui imobil situat în str. Petőfi Sándor nr.38;


 - Contractul de închiriere nr.35/01.06.2002, încheiat cu S.C. SYRINX S.R.L. cu modificările şi completările ulterioare,
      Având în vedere Hotărârea Consiliului Local Miercurea-Ciuc nr.182/2012 privind aprobarea Documentaţiei de avizare a lucrărilor de intervenţie pentru investiţia:„REABILITARE CINEMATOGRAF HARGHITA DIN STR. PETŐFI SÁNDOR NR. 38”, precum şi prevederile Gidului solicitantului al Programului Conservarea și Revitalizarea Programului Cultural Național, finanțat din Mecanismul Financiar SEE şi a Hotărârii Consiliului Local Miercurea-Ciuc nr.80/04.04.2014 pentru aprobarea proiectului „Reabilitare Cinematograf Harghita din str. Petőfi Sándor nr.38”;
Ţinând cont de Hotărârea Consiliului Local Miercurea-Ciuc nr.101/2014 privind aprobarea modificării Contractului de închiriere nr.35/2002, cu modificările ulterioare,  încheiat cu S.C. SYRINX S.R.L.;
Luând în considerare Hotărârea nr.244/2014 privind aprobarea modificării Contractului de închiriere nr.35/2002, cu modificările ulterioare,  încheiat cu S.C. SYRINX S.R.L. aferent  imobilului, situat în municipiul Miercurea-Ciuc, str. Petőfi Sándor nr.38;
În temeiul art.36 alin.(2) lit d), respectiv alin.(6), art.45 alin.(3)  din Legea Administraţiei Publice Locale nr. 215/2001, republicată, cu modificările şi completările ulterioare;
H O T Ă R Ă Ş T E

Art.1. Se aprobă prelungirea Contractului de închiriere nr.35/2002 cu modificările ulterioare, încheiat cu S.C. SYRINX S.R.L., aferent imobilului situat în municipiul Miercurea-Ciuc, str.Petőfi Sándor nr.38, înscris în Cartea Funciară nr.52847 a localităţii Miercurea-Ciuc, identificat prin nr. cadastral 52847, pe o perioadă de 3 ani.
Art.2. Cu aducerea la îndeplinire a prezentei hotărâri se însărcinează viceprimarul municipiului  Füleki Zoltán Ladislau, prin Biroul concesiuni, închirieri şi evidenţă a patrimoniului din cadrul aparatului de specialitate al primarului  municipiului Miercurea-Ciuc.


Art. 3 Prezenta hotărâre se comunică:

a) Instituţiei Prefectului Judeţului Harghita;

b) Primarului Municipiului Miercurea-Ciuc Ráduly Róbert Kálmán;

c) Biroului evidenţă a patrimoniului, concesionări şi închirieri;

d) Compartimentului financiar contabil şi control financiar de gestiune;

e) S.C. SYRINX S.R.L.
	        

                   Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF
































